2022 m. balandžio 26 d. Teisingumo Teismo (šeštoji kolegija) nutartisUniversitat de Barcelona
(Byla C‑464/21)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Socialinė politika – Direktyva 1999/70/EB – Bendrasis ETUC, UNICE ir CEEP susitarimas dėl darbo pagal terminuotas sutartis – Viešajame sektoriuje paeiliui sudaromos terminuotos darbo sutartys – 2 punktas, 3 punkto 1 dalis – Taikymo sritis – Sąvoka „pagal terminuotą sutartį dirbantis darbuotojas““
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Taikymo sritis – Darbuotojas, įdarbintas pagal viešajame sektoriuje paeiliui sudaromas terminuotas darbo sutartis – Kaip sankcija taikomas darbo santykių perkvalifikavimas į nenuolatinius neterminuotus darbo santykius – Įtraukimas
(Tarybos direktyvos 1999/70 priedo 2 punktas ir 3 punkto 1 dalis)
(žr. 22–26 punktus)
Rezoliucinė dalis
1999 m. kovo 18 d. sudaryto Bendrojo susitarimo dėl darbo pagal terminuotas sutartis, išdėstyto 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis priede, 2 punktas ir 3 punkto 1 dalis turi būti aiškinami taip, kad darbuotojas, kuris su viešojo sektoriaus darbdaviu buvo paeiliui sudaręs kelias terminuotas darbo sutartis ir kurio darbo santykiai dėl to, kaip sankcija, gali būti perkvalifikuoti į „nenuolatinius neterminuotus darbo santykius“, patenka į šio bendrojo susitarimo taikymo sritį.